
A V I Z


asupra proiectului de Lege privind înfiinţarea 


Societăţii Naţionale - Institutul de Cadastru şi 


Organizarea Teritoriului Agricol -  S.A.





 		În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind înfiinţarea Societăţii Naţionale - Institutul de Cadastru şi Organizarea Teritoriului Agricol -  S.A., trimis cu adresa nr.146 din 8 iunie 1998, înregistrată sub nr.393/XVIII/11 din 9 iunie 1998.


		Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au  dezbătut  acest proiect de  lege în şedinţa din 17 iunie  1998.


		În urma examinării, membrii comisiei au  hotărât, cu majoritate de voturi, să avizeze favorabil acest proiect de lege, cu recomandarea ca la dezbaterea în fond să se ţină seama de observaţiile şi propunerile Consiliului Legislativ din avizul favorabil  nr.357 din 18 mai 1998.


		În raport de obiectul şi conţinutul său, acest proiect de lege face parte din categoria legilor ordinare.

